## Pravilnik o međusobnim odnosima vatrogasnih postrojbi u vatrogasnim intervencijama

### NN 65/1994 (8.9.1994.), Pravilnik o međusobnim odnosima vatrogasnih postrojbi u vatrogasnim intervencijama

# MINISTARSTVO UNUTARNJIH POSLOVA

Na temelju članka 25. stavka 1.. alineje 3. Zakona o vatrogastvu ("Narodne
novine", br. 58/93.), ministar unutarnjih poslova donosi

## PRAVILNIK

### O MEĐUSOBNIM ODNOSIMA VATROGASNIH POSTROJBI U VATROGASNIM INTERVENCIJAMA

Članak 1.

Vatrogasna intervencija u smislu odredbi ovog Pravilnika je djelovanje
vatrogasne postrojbe na gašenju požara kao i druga djelovanja vatrogasne
postrojbe u slučaju eksplozije, prometnih i drugih nesreća, djelatnosti
prilikom elementarnih nepogoda, te pri postupcima spašavanja iz visokih
objekata i drugih sličnih intervencija spašavanja ljudi i materijalnih
dobara.

Članak 2.

Ovisno o vrsti i značaju dogadaja, te mjestu njegova nastanka, u vatrogasnoj
intervenciji mogu istodobno djelovati dvije ili nekoliko vatrogasnih postrojbi.

U slučaju kad na intervenciji djeluju dvije ili nekoliko vatrogasnih
postrojbi međusobni odnosi tih postrojbi i njihovih članova ureduju se
ovim Pravilnikom.

Članak 3.

Vatrogasne postrojbe koje djeluju u intervenciji su slijedeće:

1. vatrogasna postrojba Ministarstva unutarnjih poslova (u idućem tekstu:
vatrogasna postrojba Ministarstva); 2. vatrogasna postrojba udruge dobrovoljnih
vatrogasaca koja je utvrđena Planom zaštite od požara Grada Zagreba, grada,
općine, kotara s posebnim statutom i županije;

3. ostale vatrogasne postrojbe udruga dobrovoljnih vatrogasaca;

4. profesionalna vatrogasna postrojba u gospodarstu;

5. dobrovoljna vatrogasna postrojba u gospodarstvu.

Članak 4.

Vatrogasnu intervenciju vodi zapovjednik vatrogasne postrojbe koja je
prva započela intervenciju ili osoba koju on odredi za vođenje vatrogasne
intervencije sve do dolaska na vatrogasnu intervenciju postrojbe veće intervencijske
spremnosti, odnosno vatrogasne postrojbe Ministarstva.

Članak 5

Svim ostalim vatrogasnim postrojbama koje dođu na vatrogasnu intervenciju
nakon dolaska vatrogasne postrojbe Ministarstva, zapovijeda voditelj vatrogasne
postrojbe Ministarstva.

Članak 6.

U slučaju veće vatrogasne intervencije u kojoj sudjeluje nekoliko postrojbi
Ministarstva, intervenciju vodi onaj područni vatrogasni zapovjednik na
području gdje je došlo do intervencije. U slučaju požara većih razmjera
na otvorenom prostoru, kad požar obuhvati dijelove područja dviju županija,
intervenciju vodi onaj područni vatrogasni zapovjednik koji je prvi došao
na intervenciju.

Članak 7.

atrogasnu intervenciju kod pravne osobe koja ima profesionalnu vatrogasnu
postrojbu vodi voditelj te postrojbe

Članak 8.

Vatrogasnu intervenciju na građevinama. građevinskim dijelovima i prostorima
pravne osobe, koja ima dobrovoljnu vatrogasnu postrojbu, vodi voditelj
te postrojbe do dolaska na intervenciju dobrovoljne vatrogasne postrojbe
koja je predviđena Planom zaštite od požara grade odnosno općine. Ako na
intervenciju iz stavka 1. ovoga članka izade vatrogasna postrojba Ministarstva,
vođenje vatrogasne intervencije preuzima voditelj te postrojbe.

Članak 9.

U slučaju požara na vojnim objektima na zahtjev i u nazočnosti ovlaštene
osobe Hrvatske vojske vatrogasnu intervenciju vodi zapovjednik vatrogasne
postrojbe koja je prva započela gašenje, do dolaska vatrogasne postrojbe
Ministarstva. kad zapovijedanje preuzima područni vatrogasni zapovjednik.

Članak 10.

Voditelj vatrogasne intervencije prilikom predaje dužnosti vođenja intervencijom,
upoznaje voditelja postrojbe, koja preuzima vođenje intervencije, o svim
činjenicama u svezi s intervencijom, a posebice o:

- raspoloživim snagama i njihovom rasporedu;

- uspostavljenom sustavu veza koji se koristi;

- raspoloživoj opremi i njenom rasporedu;

- raspoloživoj količini specijalnih sredstava za gašenje ako se ta sredstva
koriste u vatrogasnoj intervenciji, te - o mogućim vatroopasnim tvarima
i drugim tvarima koja ne smiju doći u dodir s vodom ako takvih tvari ima
na požarištu.

Članak 11.

Sve obveze i prava područnog vatrogasnog zapovjednika u njegovoj odsutnosti
preuzima njegov zamjenik.

Članak 12.

Ovaj Pravilnik stupa na snagu osmog dana od dana objave u "Narodnim
novinama"

Broj 511-01-78-17145/1-94.

Zagreb, 25. kolovoza 1994.

Ministar unutarnjih poslova

**Ivan Jarnjak, v. r.**

Pravilnik, NN 65/1994-1155